สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 1 เม.ย.58
1 เม.ย. 2558

– เงินเยนอยู่ที่ระดับ 120.20 เยน/ดอลลาร์ จากช่วงเช้าที่ระดับ 119.58 เยน/ดอลลาร์
– เงินยูโรอยู่ที่ระดับ 1.0740 ดอลลาร์/ยูโร จากช่วงเช้าที่ระดับ 1.0775 ดอลลาร์/ยูโร
– ดัชนี SET ปิดวันนี้ที่ระดับ 1,525.58 จุด เพิ่มขึ้น 19.64 จุด, +1.30% มูลค่าการซื้อขาย 38,003.45 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 2,155.13 ล้านบาท (SET+MAI)
 
– กระทรวงพาณิชย์ประกาศอัตราเงินเฟ้อเดือนมี.ค.58 โดยอัตราเงินเฟ้อทั่วไปติดลบ 0.57% และหดตัวติดต่อกันเป็นเดือนที่สามที่ระดับ 0.57% ส่วนไตรมาส 2/58 คาดว่า อัตราเงินเฟ้อของไทยยังคงจะอยู่ในแดนลบ แต่ทั้งปีน่าจะเป็นบวกได้ตามกรอบที่คาดการณ์ไว้ 0.6-1.3%
– ศูนย์วิจัยเศรษฐกิจและธุรกิจ ธนาคารไทยพาณิชย์ (SCB EIC) ระบุว่า ถึงแม้ระดับเงินเฟ้อทั่วไปจะติดลบทั้ง 3 เดือนในไตรมาสแรก และมีอัตราเงินเฟ้อพื้นฐานที่ชะลอลง แต่หากวิเคราะห์เงินเฟ้อในสินค้าประเภทกึ่งคงทนและคงทน พบว่าโดยรวมแล้วยังไม่มีสัญญาณชะลอตัวลงแต่อย่างใด และคาดว่าอัตราเงินเฟ้อทั่วไป (CPI) ในปีนี้จะอยู่ที่ระดับ 0.7%
– ม.ร.ว.ปรีดิยาธร เทวกุล รองนายกรัฐมนตรี กล่าวภายหลังร่วมประชุมติดตามนโยบายเร่งด่วนของรัฐบาลที่มี พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เป็นประธานว่า ขณะนี้มีความเป็นห่วงในเรื่องปริมาณการค้าระหว่างประเทศที่ลดลงทั่วโลกส่งผลกระทบต่อยอดการส่งออกของไทย โดยตนเองมีความเป็นห่วงมากกว่าเรื่องเงินเฟ้อที่ติดลบต่อเนื่อง
– พล.อ.อ.ประจิน จั่นตอง รมว.คมนาคม เปิดเผยว่า ทางญี่ปุ่นยอมผ่อนเกณฑ์คุมเข้มการบินจากไทย โดยจะมีการเซ็น MOU ในวันที่ 2 เม.ย.นี้
– นายสมหมาย ภาษี รมว.คลัง เปิดเผยว่า ขณะนี้กระทรวงการคลังได้นำร่าง พ.ร.บ.ภาษีที่ดินและสิ่งปลูกสร้าง มอบให้สถาบันการศึกษารวมทั้งคณะกรรมการปฏิรูปภาษีไปพิจารณาหลักเกณฑ์ของกฎหมายต่อแล้ว
– กระทรวงการคลังของจีนรายงานว่า เยอรมนีได้รับการอนุมัติให้เป็นหนึ่งในสมาชิกที่จะได้เป็นสมาชิกร่วมก่อตั้งธนาคารเพื่อการลงทุนในโครงสร้างพื้นฐานแห่งเอเชีย (AIIB) ซึ่งมีจีนเป็นผู้นำแล้ว
– นายจาค็อบ ลิว รัฐมนตรีคลังสหรัฐได้กล่าวแสดงความคิดเห็นที่สมาคมเอเชียในเมืองซานฟรานซิสโกว่า จีนจำเป็นต้องดำเนินการปฏิรูปเศรษฐกิจเพิ่มเติม เพื่อให้สกุลเงินหยวนมีมาตรฐานสอดคล้องกับเกณฑ์ของกองทุนการเงินระหว่างประเทศ (IMF)
– สมาคมแลกเปลี่ยนทองคำและเงินของจีน เผยราคาทองคำที่ตลาดฮ่องกงปรับตัวขึ้น 50 ดอลลาร์ฮ่องกง ปิดที่ระดับ 10,970 ดอลลาร์ฮ่องกง/ตำลึงในวันนี้ หรือราคาดังกล่าวเทียบเท่ากับ 1,188.18 ดอลลาร์สหรัฐ/ทรอยออนซ์ เพิ่มขึ้น 5.41 ดอลลาร์ ที่อัตราแลกเปลี่ยนล่าสุด 1 ดอลลาร์สหรัฐ/7.76 ดอลลาร์ฮ่องกง
 
ทีมา: สำนักข่าวอินโฟเควสท์